Държавен вестник, бр. 23, 2010 г., стр. 39

БРОЙ  23	
Д Ъ Р Ж А В Е Н  В Е С Т Н И К 	
СТР.  39  
(2 in) за поместване в тях на газодифузионни 
бариери, изработени от материали, корозион­
ноустойчиви на UF6, или покрити с такива и 
конструирани за монтиране в хоризонтално 
или вертикално положение.
5.3.3. Компресори и високонапорни венти­
латори
Специално конструирани или подготвени 
аксиални, центробежни или бутални компре­
сори или високонапорни вентилатори с дебит 
на всмукване на UF6 1 m3/min или по-голям 
и с налягане на напорната страна до няколко 
стотици kРа (100 psi), конструирани за дъл­
говременна експлоатация в среда на UF6 с 
електродвигател със съответна мощност или 
без него, а също така отделни възли от такива 
компресори и вентилатори. Тези компресори и 
вентилатори имат отношение в налягането от 
2:1 до 6:1 и са изработени от материали, коро­
зионноустойчиви на UF6, или покрити с такива.
5.3.4. Уплътнения на въртящи се валове
Специално конструирани или подготвени 
вакуумни уплътнения, монтирани на страна­
та на подаването и на страната на изхода за 
уплътняване на вала, съединяващ ротора на 
компресора или вентилатора със задвижващия 
двигател, за да се осигури надеждна херметиза­
ция, предотвратяваща засмукването на въздух 
във вътрешната камера на компресора или 
вентилатора, която е запълнена с UF6. Такива 
уплътнения обикновено се конструират за ско­
рост на засмукване на буферния газ, по-малка 
от 1000 сm3/min (60 in3/min).
5.3.5. Топлообменници за охлаждане на UF6
Специално конструирани или подготвени 
топлообменници, изработени от материали, 
корозионноустойчиви на UF6, или покрити с 
такива (с изключение на неръждаема стома­
на) или с мед, или с което и да е съчетание 
на тези метали и предназначени за скорост 
на изменение на налягането от протечки, по-
малка от 10 Ра (0,0015 psi) на час при разлика 
на налягането 100 kРа (15 psi).
5.4. Специално конструирани или подготвени 
спомагателни системи, оборудване и компоненти 
за използване при газодифузионно обогатяване
Уводна бележка
Спомагателните системи, оборудване и 
компоненти на заводите за газодифузионно 
обогатяване са системи в завода, необходими 
за подаване на UF6 към газодифузионния възел, 
за връзка между отделните възли с цел обра­
зуване на каскади (или стъпала), за достигане 
на прогресивно увеличаващо се обогатяване и 
извличане на „продукт“ и „остатъците“ на UF6 
от дифузионните каскади. Предвид високоинер­
ционните свойства на дифузионните каскади 
всяко прекъсване на тяхната работа, особено 
спирането им, води до сериозни последствия. 
Следователно в газодифузионния завод важно 
значение имат строгото и постоянно поддържане 
на вакуума във всички технологични системи, 
автоматичната защита от аварии и точното ав­
томатично регулиране на газовия поток. Всичко 
това води до необходимост от оборудване на 
завода с голямо количество специални измер­
вателни, регулиращи и управляващи системи.
Обикновено UF6 се изпарява от цилиндри­
те, поместени в автоклавите, и се разпределя 
в газообразна форма към входните точки 
чрез системата от колекторни тръбопроводи 
на каскадата. „Продуктът“ и „остатъците“ на 
UF6, постъпващи от изходните точки във вид 
на газообразни потоци, също преминават през 
системата от колекторни тръбопроводи на 
каскадата или към студените уловители, или 
към компресорните станции, където газообраз­
ният UF6 се втечнява преди по-нататъшното 
му прехвърляне в подходящи контейнери за 
транспортиране или съхранение. Тъй като за­
водът за газодифузионно обогатяване се състои 
от голямо количество газодифузионни възли, 
събрани в каскади, създават се многокиломет­
рови колекторни тръбопроводи на каскадите 
с хиляди заваръчни шевове със значително 
повтаряне на взаимното им разположение. 
Оборудването, компонентите и системите от 
тръбопроводи се изготвят в съответствие с 
много високи стандарти за вакуум и чистота.
5.4.1. Системи за подаване/системи за из­
веждане на „продукта“ и „остатъците“
Специално проектирани или подготвени 
технологични системи, способни да работят 
при налягане 300 kРа (45 psi) или по-малко, 
включително:
 –  захранващи автоклави (или системи), 
използвани за подаване на UF6 в газодифузи­
онните каскади;
 –  десублиматори (или студени уловители), 
използвани за извеждане на UF6 от газодифу­
зионните каскади;
 –  станции за втечняване, където UF6 в 
газообразна форма от каскадата се компресира 
и се охлажда до течно състояние;
 –  станции „продукт“ и „остатъци“, изпол­
звани за прехвърляне на UF6 в контейнери.
5.4.2. Системи от колекторни тръбопроводи
Специално проектирани или подготвени сис­
теми от тръбопроводи и колектори за удържане 
на UF6 в газодифузионните каскади. Тази систе­
ма от тръбопроводи обикновено представлява 
система с „двоен“ колектор и всяка клетка е 
съединена с всеки от колекторите.
5.4.3. Вакуумни системи
а) Специално проектирани или подготвени 
големи вакуумни системи, вакуумни колектори 
и вакуумни помпи с дебит на всмукване 5 m3/
min (17,5 ft3/min) или по-голям.
б) Вакуумни помпи, специално конструирани 
за работа в среди, съдържащи UF6, изработени 
или покрити с алуминий, никел или сплави, 
съдържащи повече от 60 % никел. Тези помпи 
могат да бъдат ротационни или бутални, могат